БоккхагIаша кхувш боагIача ханна кагирхошка унахцIено лелае аьнна дIадувцарал совгIа, фу бахьан долаш еза из цIено, фуд цо адамий вахаре кхоачашдер, из хьалхадаккха деза. ДIакхетабе беза нах, цох хьабоалача пайдах. Уйла яйта еза, Iалам лорадар сенца дувзаденна да, сенна дика да из. Цул совгIа моллагIа воккхагIволча саго ший гIулакхашкахьа дIахьокхаш дар наха тIакхийтте дIаэца. Иштта да укх цIенонцара дар а. Нагахьа санна вай юкъара моттиг бIеха лоаттайой из эцаргда кхувш боагIачар дIа, хIаьта вай воашта гонахьра моттиг цIена лоаттайой из а дIаэцаргда цар. Цудухьа чIоагIа лоархIаме хет сона цу воккхача сага ший гIулакхаца Iалам лорадар гойта.